Diari Oficial de la Generalitat Valenciana


Sumari del DOGV 1495, del 01-03-1991 (1991/820490)

ORDRE de 18 de febrer de 1991, de la Conselleria d'Agricultura i Pesca, per la qual es modifica l'Ordre de 25 de gener de 1989,sobre ajudes al cooperativisme agrari valencià.
------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1991/02/18/(1)/dof/vci/html**

### Dades del document

Número de DOGV
:   1495

Data del DOGV
:   01-03-1991

Secció del DOGV
:   DISPOSICIONS GENERALS

Número del document
:   1991/820490


Data del document
:   18-02-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 18 de febrer de 1991, de la Conselleria d'Agricultura i Pesca, per la qual es modifica l'Ordre de 25 de gener de 1989, sobre ajudes al cooperativisme agrari valencià.  
El transcurs del temps i els nous reptes que té plantejats el cooperativisme agrari valencià exigeixen una modificació i ampliació de l'ordre de concessió d'ajudes al cooperativisme agrari valencià, per la qual cosa es modifica l'anterior en els següents termes.  
Per això, fent ús de les competències que tinc atribuïdes,  
ORDENE:  
Article primer  
L'article primer queda redactat de la manera següent:  
«En l'exercici de les funcions que té atribuïdes l'Institut de Cooperativisme Agrari Valencià (ICAV), la Conselleria d'Agricultura i Pesca concedirà subvencions a les cooperatives agràries i entitats que realitzen les següents activitats:  
a) Integració cooperativa.  
b) Actuacions de les entitats representatives del sector cooperatiu agrari.  
c) Formació i divulgació cooperativa.  
d) Promoció cooperativa.  
e) Contractació de personal executiu i tècnic».  
Article segon  
L'article tretze queda redactat de la manera següent:  
«Podran ser objecte de subvenció les següents activitats:  
a) Activitats informatives. Se subvencionaran activitats de divulgació informativa cap als associats propis, i també les despeses que n'ocasione l'execució.  
b) Les despeses derivades del condicionament i millora dels locals i de les instal·lacions i l'adquisició de béns mobles o immobles, quant a les seus de les organitzacions representatives.  
c) Les despeses ocasionades per la creació de llocs de treball amb destinació a l'engegada i consolidació de serveis d'assessorament i assistència propis d'aquestes entitats representatives.  
d) Organització de campanyes de divulgació de la fórmula cooperativa mitjançant conferències, jornades, seminaris, cursets, articles de premsa i publicitat de tot tipus, i la contractació temporal de professionals durant el temps que dure la campanya.  
e) Compra o edició de llibres d'interés per al sector cooperatiu agrari.  
f) Realització d'estudis i estadístiques sobre el sector cooperatiu agrari valencià. Elaboració i manteniment de bancs de dades de cooperatives agràries i dels gerents o quadres tècnics que tinguen.  
També podran ser subvencionats els estudis destinats a l'engegada dels projectes empresarials cooperatius, com estudis de viabilitat, de mercat, jurídics, fusions, imatge corporativa, marques, dissenys, altres de naturalesa semblant i estudis encaminats a la creació dels consorcis comarcals cooperatius.  
g) Viatges col·lectius per a conèixer realitats cooperatives. h) Les despeses derivades de convenis o contractes d'investigació de nous productes agro-alimentaris i de mecanització, per a la posterior comercialització per empreses participades per les cooperatives, que se celebren amb entitats públiques o persones privades. Els dits convenis o contractes comptaran amb l'informe previ favorable del director de l'Institut de Cooperativisme Agrari Valencià i l'execució es farà sota la seua direcció. Al conveni o contracte s'establirà qui serà el propietari del resultat de la investigació».  
Article tercer  
L'article catorze quedarà redactat de la manera següent:  
« La quantia de les subvencions que podran rebre's per la realització de les activitats relacionades en l'article anterior, que variaran segons les diferents modalitats, seran les següents:  
a) Les activitats informatives podran ser subvencionades fins al 100% del cost, sempre que l'ajuda no supere la xifra d'un milió de pessetes per entitat i any.  
b) Les actuacions a què es refereix l'apartat b) de l'article anterior se subvencionaran fins a un import màxim del 75% del valor de tots o part dels béns o de les despeses ocasionades pel condicionament, sempre que l'ajuda no supere els quatre milions de pessetes per entitat i any.  
c) Les subvencions per creació de llocs de treball no podran ser superiors al 75% de la quantitat fixada al contracte, més el cost de la Seguretat Social per a l'empresa. El conjunt de les ajudes per aquestes contractacions no podrà superar la quantia de quatre milions de pessetes per entitat i any.  
d) Les subvencions per campanyes de divulgació podran arribar fins al 100% del cost, quan es considere de summe interés per al desenvolupament del cooperativisme agrari valencià.  
e) Les ajudes realitzades als apartats e), f) i g) de l'article anterior se subvencionaran fins a un 60% de les despeses. Els estudis que cita el segon paràgraf de la lletra f) podran comptar fins a un 80% de subvenció, podent arribar fins al 100% si prèviament s'acorda per conveni signat entre la conselleria i les entitats representatives.  
f) Les ajudes regulades a l'apartat h) de l'article anterior podran arribar fins al 100% del cost quan es considere de summe interés per al cooperativisme agrari valencià».  
Article quart  
L'article setze quedarà redactat de la manera següent:  
«A la resolució de la subvenció podrà concedir-se una bestreta del 50%, prèvia constitució d'aval per l'import de la quantitat concedida, i el 50% restant a la realització de la despesa o la finalització de l'activitat, prèvia presentació dels documents justificatius de les despeses realitzades. I, si escau, contractes o escriptura de compra-venda. A les activitats assenyalades als apartats a), d), f) i h) serà suficient amb la presentació de memòria detallada de l'activitat realitzada o lliurament de l'estudi».  
Article cinquè  
L'artiele vint-i-vuit queda redactat de la manera següent:  
«Les subvencions de l'article anterior tindran les següents quanties i límits:  
a) Per a la realització dels cursos i jornades assenyalades a l'article 27, apartat a), les ajudes podran arribar al 70% del cost del professorat, material didàctic, publicitat i la resta de despeses dels assistents, quan es considere de summe interés per al desenvolupament cooperatiu valencià la realització dels cursos o jornades.  
Quan l'activitat formativa organitzada per la cooperativa consistesca en la realització de viatges col·lectius d'estudis en els quals participen més de vint persones, l'ajuda podrà pujar fins a l'equivalent a 100 pessetes per autobús i quilòmetre realitzat, sense que puga superar-se, per raó del transport, la quantia màxima d'un milió de pessetes. Si el viatge es realitza per un altre mitjà es comptarà a l'efecte com si es realitzés per carretera, presentant el càlcul dels quilòmetres corresponents.  
Als viatges que realitzen directius a fires, simposis, etc. se subvencionarà el quilometratge, la manutenció i l'estada, amb el límit del 50% i un màxim de 300.000 pessetes per viatge. Sempre que aquests viatges s'enquadren dins una política comercial global que afectés a unes quantes cooperatives o a un sector de producció.  
b) Per a la realització de les activitats esmentades a l'article 27, apartat b), la subvenció, que no podrà superar la quantia de 300.000 pessetes per cooperativa i activitat, consistirà:  
1. En una ajuda del 50% de les despeses d'inscripció o matriculació al curs, seminari o jornades a realitzar.  
2. Si per al desenvolupament d'aquestes activitats es requereix el desplaçament de les persones interessades, les ajudes s'incrementaran en:  
- 20 pessetes per quilòmetre realitzat  
- el 50% de les despeses d'allotjament amb una ajuda màxima, per persona, de 2.000 pessetes per dia  
- i 2.000 pessetes per persona i dia en concepte de manutenció.  
c) Per a la realització de les estades d'aprenentatge de l'article 27, apartat c), la quantia de la subvenció, que no podrà superar la xifra màxima de 300.000 pessetes per entitat, consistirà en:  
- 20 pessetes per quilòmetre realitzat,  
- el 50% de les despeses d'allotjament amb una ajuda màxima, per persona, de 2.000 pessetes per dia  
- i 2.000 pessetes per persona i dia en concepte, de manutenció.  
d) Les activitats de l'article 27, apartat d), podran ser subvencionades fins al 50% del cost que tinguen. Amb el límit de 300.000 pessetes per entitat i any; tret que es tracte d'una cooperativa de segon grau, en què el límit s'elevarà a un milió».  
Article sisé  
L'article trenta-tres queda redactat de la manera següent:  
«Podran ser objecte de subvenció les següents activitats.  
a) Les despeses ocasionades per adquisició d'utillatge, equips, llavors, plantes, material per a conreu i tancat de camps d'experiències cedits o en propietat de cooperatives; sempre que els camps estiguen en règim de col·laboració amb la Conselleria d'agricultura i Pesca i aprofiten les experiències que facen per a la introducció de noves varietats de conreus per als socis propis. I les despeses derivades de la instal·lació i manteniment d'insectaris.  
b) L'adquisició d'equips de laboratori per a anàlisi de sòls.  
c) L'adquisició d'equips de laboratori i la instal·lació per a anàlisis vàries, realitzats per cooperatives de segon o ulterior grau i entitats representatives».  
Article seté  
L'article trenta-nou queda redactat de la, manera següent:  
«Les subvencions concedides d'acord amb aquesta ordre podran arribar fins a un 50% del cost dels estudis. En tot cas, la quantia màxima de la subvenció no podrà excedir la xifra d'un milió de pessetes.  
Si es tracta d'una cooperativa de segon grau que reunesca a dins d'ella una part important de cooperatives del sector ' que representa, la quantia màxima de la subvenció podrà arribar fins a la xifra de quatre milions de pessetes».  
Article vuité  
La redacció del primer paràgraf de l'article quaranta-tres queda com segueix:  
«Podran ser beneficiaris d'aquest tipus d'ajudes:  
a) Les cooperatives agràries de recent constitució, sia per un grup promotor sia per transformació d'un altre tipus de societat en cooperativa.  
b) Les cooperatives resultants d'absorcions o fusions de diverses cooperatives.  
c) Els consorcis comarcals cooperatius que sota alguna forma jurídica es constituesquen amb l'assessorament de l'Institut de Cooperativisme Agrari Valencià».  
Article novè  
Al capítol IV se li afegirà una altra secció:  
«Secció tercera. Ajudes per a marqueting i campanyes publicitàries  
Article quaranta-set  
Podran ser beneficiaris d'aquest tipus d'ajudes les cooperatives agràries de segon grau o les empreses participades en més d'un 4001o del capital social que tenen per cooperatives agràries.  
La finalitat d'aquestes ajudes és promoure els productes elaborats per les cooperatives o les empreses que tenen, per mitjà de la realització de campanyes de publicitat i l'establiment de xarxes de distribució per a crear una imatge externa dels productes que fan i acreditar-ne les marques.  
Article quaranta-vuit  
Se subvencionaran els costos d'instal·lació de la xarxa de distribució, promocions comercials, els estudis realitzats i el cost de la campanya fins a una quantia màxima del 50% d'ells.  
La sol·licitud es presentarà abans del 30 de setembre de cada any natural que l'ordre estiga en vigor.  
Article quaranta-nou  
Per a poder concedir l'ajuda hauran de complir-se les següents condicions:  
a) Associar més de deu cooperatives productores d'allò que es pretén de promoure o a totes les cooperatives que comercialitzen aquest producte.  
b) Presentar un pla d'actuació detallat dels objectius que es persegueixen, calendari d'actuació i controlar-lo mitjançant indicadors preestablerts.  
c) Compromís, degudament documentat per totes i cadascuna de les cooperatives associades, dels percentatges de producció que seran comercialitzats per l'entitat sol·licitant.  
d) Que es tracte de productes elaborats o envasats, d'alta qualitat, la venda dels quals es realitze en envasos que possibiliten la compra directa pels consumidors.  
e) Informe favorable del Secretari General de la Conselleria d'agricultura i Pesca, sobre la importància i oportunitat de les ajudes per al cooperativisme agrari.  
Article cinquanta  
L'Institut de Cooperativisme Agrari Valencià (ICAV) podrà sol·licitar les anàlisis que considere necessàries i també la realització dels tastos preceptius per a comprovar que el producte s'ajusta a les característiques exigides.  
Per a la percepció de l'ajuda, l'entitat haurà de presentar els justificants i factures de les despeses realitzades, que hauran d'ajustar-se al pla prèviament presentat.  
Les entitats que es troben desenvolupant un pla comptant amb les ajudes anteriors estaran obertes a la incorporació de noves entitats en elles o en la mateixa estratègia comercial que plantegen. Si una entitat sol·licités ajuda per a promoure productes que ja ho són per altres, no podrà accedir-hi si no és incorporant-se al pla de l'anterior. La no acceptació per aquesta de la integració en ella d'altres entitats, comportarà la devolució de la subvenció».  
Article deu  
S'hi afegeix, tot seguit del capítol IV, un nou capítol amb el número V-  
«CAPITOL V  
Ajudes a la contractació de personal executiu i tècnic  
Article cinquanta-un  
Podran ser beneficiàries de les ajudes que regula aquest capítol, les cooperatives agràries amb domicili social a la Comunitat Valenciana.  
La finalitat de les ajudes és promoure la contractació de professionals qualificats i capacitats per les cooperatives, a fi que en millore la gestió, obtenint una millora directa per a l'agricultor.  
Article cinquanta-dos  
Donarà dret a l'ajuda la contractació de personal qualificat per a desenvolupar activitats de gerència, direcció d'alguna de les seccions de la cooperativa, caporalia d'administració o d'altres de caràcter tècnic que hi haja.  
S'entendrà per personal qualificat aquell que reunesca les següents característiques:  
- titulació que acredite posseir coneixements suficients per a l'exercici del lloc,  
- uns quants anys d'experiència en tasques de la mateixa naturalesa  
- i la participació amb aprofitament als cursos de qualificació organitzats a l'efecte per l'Institut de Cooperativisme Agrari Valencià (ICAV) o entitats col·laboradores.  
Tindran preferència per a la concessió de l'ajuda les contractacions del personal que haja participat als cursos organitzats per l'ICAV.  
No tindran dret a l'ajuda aquelles cooperatives que reben o són a punt de rebre ajudes per contractació de la mateixa persona d'un altre organisme públic, tret de l'INEM.  
Article cinquanta-tres  
1. Les ajudes per persona contractada seran de la següent quantia màxima i per al mateix lloc de treball:  
- primer any, 900.000 pessetes,  
- segon any, 700.000 pessetes  
- i tercer any, 500.000 pessetes.  
2. En cap cas l'ajuda podrà ser, en cada any, superior al 50% de la quantitat que haja estat fixada al contracte més les despeses de la Seguretat Social de l'empresa. L'ajuda podrà arribar al 70% dels costos sense tenir en compte les quanties anteriors si es tracta de cooperatives radicades a zones d'agricultura de muntanya, previ informe favorable del director de l'Institut de Cooperativisme Agrari Valencià.  
Article cinquanta-quatre  
La retribució i duració del lloc de treball, pel cap baix de tres anys, seran fixats al contracte. Això no obstant, als efectes d'aquesta ordre, si el contracte fos rescindit per una de les parts abans que expire, es podran mantenir les ajudes pendents, cas que es produesca una nova contractació per al mateix lloc; en aquest cas, si hi ha variació de la retribució anual al nou contracte, les ajudes pendents podran ser adequades a la nova situació.  
El personal contractat, a l'empara del que es disposa en aquest capítol, haurà de ser empleat inexcusablement i amb dedicació exclusiva, per l'entitat beneficiària en les funcions i tasques pròpies especificades al contracte, podent ser l'incompliment d'aquest punt causa justificada d'extinció de l'ajuda. Cas d'incompliment greu, l'entitat haurà de tornar les ajudes percebudes.  
Article cinquanta-cinc  
Les sol·licituds hauran d'ajustar-se a l'imprès que es proporcionarà a l'efecte, a l'Institut de Cooperativisme Agrari Valencià i presentar-les abans del 30 de juliol de cada any natural en què l'ordre estiga en vigor.  
Tindran dret a l'ajuda les contractacions que es realitzen durant l'any en curs o l'anterior.  
A la sol·licitud s'adjuntarà la memòria justificativa de la necessitat de la contractació i dels objectius a assolir fent-la. En aquesta memòria hauran de, figurar també les condicions de substitució de la persona, cas de rescissió del contracte. També s'adjuntarà l'original del contracte signat pel contractat i l'entitat, degudament visat per la Delegació de Treball o l'INEM, on s'especifiquen:  
1. La durada que, pel cap baix, serà de tres anys.  
2. L'import de la remuneració anual convinguda.  
Article cinquanta-sis  
Per a la percepció de les ajudes caldrà la presentació de les nòmines i els documents acreditatius del pagament a la Seguretat Social corresponents, que seran presentats per semestres vençuts.  
Article onze  
L'actual capítol V passa a ser el VI i els articles quaranta-set i següents passaran correlativament a ser els cinquanta-set i següents.  
L'actual article quaranta-nou que passa a ser el cinquanta-nou quedarà redactat de la manera següent:  
«Les activitats objecte de subvenció d'aquesta ordre han de ser justificades en la part corresponent a l'anualitat abans de 1'l de desembre de cada any natural».  
Així mateix, són afegits dos articles amb els números seixanta-tres i seixanta-quatre amb el següent text:  
«Article seixanta-tres  
1. Són obligacions del beneficiari de qualsevol de les ajudes:  
a) Realitzar l'activitat o adoptar el comportament que fonamenta la concessió de la subvenció.  
b) Acreditar davant l'entitat que concedeix, la realització de l'activitat o l'adopció del comportament, i també el compliment dels requisits i condicions que determinen la concessió o aprofitament de l'ajuda.  
c) La submissió a les actuacions de control financer que corresponen a la Intervenció General, quant a les subvencions i ajudes concedides.  
d) Comunicar a l'entitat que concedeix l'obtenció de subvencions o ajudes per a la mateixa finalitat procedents de qualssevol administració o ens públic.  
2. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
L'import de les subvencions regulades en aquest article mai podrà ser d'una quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat a desenvolupar per la persona beneficiària.  
3. Procedirà el reintegrament de les quantitats percebudes i l'exigència de l'interés de demora des del moment del pagament de la subvenció en els següents casos:  
a) Incompliment de l'obligació de justificació.  
b) Obtenir la subvenció sense reunir les condicions requerides per a fer-ho.  
c) Incompliment de la finalitat per a la qual va ser concedida la subvenció.  
d) Incompliment de les condicions imposades als beneficiaris amb motiu de la concessió de la subvenció.  
Igualment, en el supòsit del paràgraf segon de l'apartat anterior, quan la subvenció principal siga de la Generalitat Valenciana, caldrà fer el reintegrament de l'excés obtingut sobre el cost de l'activitat desenvolupada.  
Article seixanta-quatre  
La concessió de les ajudes regulades per aquesta ordre es farà a càrrec dels crèdits de transferència corrent del programa 821.20, l'Institut de Cooperativisme Agrari Valencià, línies 401 i 402, l'assignació de les quals per a 1991 és de 30.257.373 pessetes i 48.358.268 pessetes respectivament, i de capital, línia 701, l'assignació de la qual per a 1991 és de 383.554.869 pessetes. Amb independència que se li assigne una major quantitat pel Pla de Competitivitat o per ampliació pressupostària».  
Article dotze  
S'afegeixen una disposició addicional i una disposició transitòria amb el següent text:  
«Disposició addicional  
Podran ser peticionaris i tenir dret a totes les ajudes que concedeix aquesta ordre, les societats anònimes i la resta de persones jurídiques que es troben participades en més d'un quaranta per cent del capital social que tenen per cooperatives agràries valencianes, previ informe favorable del Secretari General de la Conselleria d'agricultura i Pesca.  
Disposició transitòria  
Les entitats beneficiàries de les ajudes concedides a partir de l'Ordre de 26 d'abril de 1986 del Ministeri d'agricultura, Pesca i Alimentació, i l'Ordre de 30 de juny de 1986 de la Conselleria d'Agricultura i Pesca, podran accedir a les ajudes regulades al capítol Y d'aquesta ordre pel període que els mancava, regulant la concessió de les ajudes per la normativa d'aquesta ordre».  
DISPOSICIO DEROGATORIA  
A l'entrada en vigor d'aquesta ordre, que tindrà lloc el dia de la publicació al Diari Oficial de la Generalitat Valenciana, és derogada l'Ordre de 30 de juny de 1986, de la Conselleria d'Agricultura i Pesca, per la qual es desenvolupa l'Ordre del Ministeri d'agricultura, Pesca i Alimentació, de 26 d'abril de 1986, sobre assistència econòmica a la contractació del personal tècnic per entitats associatives del sector agrari.  
València, 18 de febrer de 1991.  
El Conseller d'agricultura i Pesca,  
LUIS FONT DE MORA MONTESINOS


Còpia Permalink ELI